Mange tv-seere husker nok reggae-krøltoppen Frederik fra DR's underholdningsshow X-factor, hvor der dystes på sang og udstråling. Frederik blev stemt ud af programmet i februar. Nu vender nordjyden tilbage for at give koncerter i dagene op til påske. Der er koncert i Shoppen i Aalborg, og det er hans første koncerter siden exiten fra reality-showet. -At det er i Aalborg, jeg skal spille første gang, er ekstra dejligt. Jeg er en vendelbo, der kommer hjem, for jeg er opvokset i Stenum nord for Brønderslev, siger Frederik. Frederik spiller i alt seks gange før påske. Både tirsdag, den 18. marts og onsdag den 19. marts spiller han kl. 13 og kl. 17. Påskelørdag, den 22. marts spiller Frederik kl. 11 og kl. 14. Efter koncerterne giver sangeren autografer til de fremmødte. Koncerterne finder sted i Shoppen i City Syd i Aalborg

Opsummering:
Den musikalske charmetrold, Frederik, der blev landskendt i DR's underholdningsshow X-factor, er oprindeligt fra Nordjylland. I påsken giver han to optrædener i Aalborg.